REPUBLIKA SRBIJA

NARODNA SKUPŠTINA

01 Broj 06-2/307-21

14. jul 2021. godine

B e o g r a d

**Z A P I S N I K**

**SEDNICE OSMOG VANREDNOG ZASEDANjA**

**NARODNE SKUPŠTINE REPUBLIKE SRBIJE U DVANAESTOM SAZIVU, ODRŽANE 13. I 14. JULA 2021. GODINE**

Sednica je počela u 10 časova i 20 minuta.

Sednici je predsedavao Ivica Dačić, predsednik Narodne skupštine Republike Srbije.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 119 narodnih poslanika, a primenom elektronskog sistema za glasanje utvrđeno je da su u sali prisutna 153 narodna poslanika, odnosno da je prisutna većina od ukupnog broja narodnih poslanika i da postoje uslovi za rad Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Milija Miletić, zamenik predsednika Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ – od Ministarstva građevinarstva, saobraćaja i infrastrukture, Ministarstva unutrašnjih poslova i Agencije za bezbednost saobraćaja, Stefan Krkobabić, predstavnik Poslaničke grupe PUPS - "Tri P" – od ministra državne uprave i lokalne samouprave, Ministarstva pravde, Ministarstva za brigu o selu i predsednika Vlade, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) – od predsednika Vlade i Ministarstva unutrašnjih poslova i Nebojša Bakarec, predstavnik Poslaničke grupe "Aleksandar Vučić - za našu decu" – od Kancelarije za Kosovo i Metohiju, Zaštitnika građana i Poverenika za zaštitu ravnopravnosti.

Prema evidenciji Službe Narodne skupštine, sednici nisu prisustvovali, a nisu obavestili o sprečenosti, narodni poslanici: Andrijana Avramov, Zagorka Aleksić, Dušan Bajatović, Arđend Bajrami, dr Muamer Bačevac, Sandra Božić, Josip Broz, Jelisaveta Veljković, Danijela Veljović, Vladimir Đukanović, Milan Đurica, Ninoslav Erić, Marko Zeljug, Krsto Janjušević, Nataša Jovanović, Ana Karadžić, Dragomir Karić, Jovan Kolundžija, mr Đorđe Kosanić, Marijana Krajnović, Sofija Maksimović, Dragan D. Marković, Milosav Milojević, Marko Mladenović, Olivera Nedeljković, Slađana Nikolić, Đuro Perić, Mira Petrović, Tamara Pilipović, Milena Popović, Misala Pramenković, Marina Raguš, Milan Radin, Dragana Radinović, Nikola Radosavljević, Katarina Rakić, Života Starčević, Dušica Stojković, Ivan Tasovac, Smilja Tišma, Sonja Todorović, prof. dr Jahja Fehratović, Srbislav Filipović, Nemanja Popović, Milan Jugović, Aco Petrović, Ljiljana Kuzmanović-Vujaković, Marina Mirković, Nikola Kožović i mr Dejan Radenković.

Predsednik je, saglasno članu 86. stav 2. Poslovnika Narodne skupštine, obavestio da je sednica sazvana u roku kraćem od roka utvrđenog u članu 86. stav 1. Poslovnika, zbog potrebe da Narodna skupština što pre razmotri predloge akata iz dnevnog reda sednice određenog u Zahtevu 233 narodna poslanika.

Narodna skupština je, većinom glasova, usvojila Zapisnik sednice  Šestog vanrednog zasedanja Narodne skupštine Republike Srbije u Dvanaestom sazivu, održane 23, 24, 29. i 30. juna 2021. godine (od 167 prisutnih narodnih poslanika, 154 su glasala za, a 13 nije glasalo).

Predsednik je podsetio da je sednica Osmog vanrednog zasedanja Narodne skupštine Republike Srbije u Dvanaestom sazivu sazvana na Zahtev 233 narodna poslanika, saglasno članu 106. stav 3. Ustava Republike Srbije, članu 48. stav 3. Zakona o Narodnoj skupštini i članu 249. Poslovnika Narodne skupštine, sa određenim dnevnim redom sadržanim u tom zahtevu.

**Tako određen dnevni red je sledeći:**

1. **Predlog zakona o izmenama i dopunama Zakona o zaštiti prirode,** koji je podnela Vlada (broj 011-1045/21 od 11. juna 2021. godine)
2. **Predlog zakona o izmenama i dopunama Zakona o vodama,** koji je podnela Vlada (broj 011-1189/21 od 25. juna 2021. godine)
3. **Predlog zakona o potvrđivanju Ugovora o zajmu Projekat daljinskog grejanja u Kragujevcu, između Republike Srbije i Evropske banke za obnovu i razvoj,** koji je podnela Vlada (broj 011-1286/21 od 9. jula 2021. godine)
4. **Predlog zakona o potvrđivanju Odluke Mešovitog komiteta između država EFTA i Republike Srbije Broj 1 iz 2021. godine o izmeni i dopuni Protokola B uz Sporazum o slobodnoj trgovini između država EFTA i Republike Srbije u vezi sa definicijom pojma „proizvodi sa poreklom“ i metodama administrativne saradnje,** koji je podnela Vlada (broj 011-1191/21 od 25. juna 2021. godine)
5. **Predlog zakona o potvrđivanju Izmene Sporazuma o poljoprivrednim proizvodima između Republike Srbije i Islanda,** koji je podnela Vlada (broj 011-1190/21 od 25. juna 2021. godine)
6. **Predlog zakona o potvrđivanju Izmene Sporazuma o poljoprivrednim proizvodima između Republike Srbije i Švajcarske Konfederacije,** koji je podnela Vlada (broj 011-1188/21 od 25. juna 2021. godine)
7. **Predlog zakona o potvrđivanju izmena i dopuna 24, 25, 26, 27, 28, 29, 30, 31, 32, 33, 34 i 35 Carinske konvencije o međunarodnom prevozu robe na osnovu isprave za MDP (Karneta TIR) (Konvencija TIR, 1975),** koji je podnela Vlada (broj 011-1186/21 od 25. juna 2021. godine)
8. **Predlog odluke o izmenama Odluke o izboru članova i zamenika članova odbora Narodne skupštine Republike Srbije,** koji je podnela Poslanička grupa„Aleksandar Vučić - za našu decu“ (broj 02-1158/21 od 22. juna 2021. godine).

Narodna skupština je, većinom glasova (od 173 prisutna narodna poslanika, 164 su glasala za, a devet nije glasalo), prihvatila predlog narodnog poslanika dr Aleksandra Martinovića da se obavi:

1. **zajednički načelni pretres o:**

**- Predlogu zakona o izmenama i dopunama Zakona o zaštiti prirode**, koji je podnela Vlada (broj 011-1045/21 od 11. juna 2021. godine) i

**- Predlogu zakona o izmenama i dopunama Zakona o vodama**, koji je podnela Vlada (broj 011-1189/21 od 25. juna 2021. godine);

1. **zajednički jedinstveni pretres o:**

**- Predlogu zakona o potvrđivanju Ugovora o zajmu Projekat daljinskog grejanja u Kragujevcu, između Republike Srbije i Evropske banke za obnovu i razvoj,** koji je podnela Vlada (broj 011-1286/21 od 9. jula 2021. godine)

**- Predlogu zakona o potvrđivanju Odluke Mešovitog komiteta između država EFTA i Republike Srbije Broj 1 iz 2021. godine o izmeni i dopuni Protokola B uz Sporazum o slobodnoj trgovini između država EFTA i Republike Srbije u vezi sa definicijom pojma "proizvodi sa poreklom" i metodama administrativne saradnje,** koji je podnela Vlada (broj 011-1191/21 od 25. juna 2021. godine)

**- Predlogu zakona o potvrđivanju Izmene Sporazuma o poljoprivrednim proizvodima između Republike Srbije i Islanda,** koji je podnela Vlada (broj 011-1190/21 od 25. juna 2021. godine)

**- Predlogu zakona o potvrđivanju Izmene Sporazuma o poljoprivrednim proizvodima između Republike Srbije i Švajcarske Konfederacije,** koji je podnela Vlada (broj 011-1188/21 od 25. juna 2021. godine) i

**- Predlogu zakona o potvrđivanju izmena i dopuna 24, 25, 26, 27, 28, 29, 30, 31, 32, 33, 34 i 35 Carinske konvencije o međunarodnom prevozu robe na osnovu isprave za MDP (Karneta TIR) (Konvencija TIR, 1975),** koji je podnela Vlada (broj 011-1186/21 od 25. juna 2021. godine).

Predsednik je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju: Branislav Nedimović, potpredsednik Vlade i ministar poljoprivrede, šumarstva i vodoprivrede, Irena Vujović, ministar zaštite životne sredine, Aleksandar Dujanović i Jelena Tanasković, državni sekretari u Ministarstvu zaštite životne sredine, Nataša Milić, vršilac dužnosti direktora Republičke direkcije za vode u Ministarstvu poljoprivrede, šumarstva i vodoprivrede, Sara Pavkov, posebna savetnica u Kabinetu ministra zaštite životne sredine, Aleksandra Došlić, Jelena Dučić i Mirjana Vasiljević, načelnici Odeljenja u Ministarstvu zaštite životne sredine, Slavica Stojanović, rukovodilac Grupe u Ministarstvu zaštite životne sredine, Lidija Stevanović i Snežana Prokić, šefovi odseka u Ministarstvu zaštite životne sredine, Milan Njegovan iz Republičke direkcije za vode u Ministarstvu poljoprivrede, šumarstva i vodoprivrede i Aleksej Stepanov, savetnik u Ministarstvu zaštite životne sredine.

Zatim je Narodna skupština prešla na rad po dnevnom redu sednice, odnosno na **zajednički načelni pretres o predlozima zakona iz tačaka 1. i 2. dnevnog reda**.

Predsednik Narodne skupštine je, saglasno članu 157. stav 2. Poslovnika, **otvorio zajednički načelni pretres o:**

**- Predlogu zakona o izmenama i dopunama Zakona o zaštiti prirode i**

**- Predlogu zakona o izmenama i dopunama Zakona o vodama.**

Uvodno izlaganje o predlozima zakona podnela je predstavnik predlagača Irena Vujović, ministar zaštite životne sredine.

U zajedničkom načelnom pretresu učestvovali su narodni poslanici: dr Ljubinko Rakonjac, izvestilac Odbora za zaštitu životne sredine, Marijan Rističević, izvestilac Odbora za poljoprivredu, šumarstvo i vodoprivredu, Elvira Kovač, izvestilac Odbora za evropske integracije (zatim se za reč javila ministar Irena Vujović), dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ (nakon čega je predsedavajuća Elvira Kovač, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad Narodne skupštine i posle 18,00 časova), Selma Kučević, predstavnik Poslaničke grupe UJEDINjENA DOLINA – SDA SANDžAKA, dr Milorad Mijatović, predstavnik Poslaničke grupe Socijaldemokratska partija Srbije, Nenad Filipović, predstavnik Poslaničke grupe Jedinstvena Srbija (JS), Arpad Fremond, predstavnik Poslaničke grupe SAVEZ VOJVOĐANSKIH MAĐARA, hadži Milorad Stošić, predstavnik Poslaničke grupe PUPS - „Tri P“, dr Ljubinko Rakonjac, predstavnik Poslaničke grupe SOCIJALISTIČKA PARTIJA SRBIJE (SPS), Marko Parezanović, predstavnik Poslaničke grupe „Aleksandar Vučić - za našu decu“, Samir Tandir, Vladan Glišić, Aleksandar Marković i Sanja Jefić Branković, nakon čega je predsedavajuća odredila pauzu od jednog časa.

Posle pauze, sednica je nastavljena u 15 časova i 15 minuta.

U nastavku zajedničkog načelnog pretresa učestvovali su narodni poslanici: Marija Jevđić, Akoš Ujhelji, dr Vesna Ivković, doc. dr Ilija Životić, dr Nina Pavićević, Nevena Vujadinović, Đorđe Milićević, Aleksandar Jovanović, Olja Petrović, prof. dr Marko Atlagić, Vesna Nedović, Dejan Kesar, Milica Dačić, Stefan Srbljanović, Rajka Matović, Gojko Palalić, Milanka Jevtović Vukojičić i Marko Parezanović, predstavnik Poslaničke grupe „Aleksandar Vučić - za našu decu“, nakon čega se za reč javila ministar Irena Vujović.

Zatim je predsedavajući dr Vladimir Orlić, potpredsednik Narodne skupštine, zaključio zajednički načelni pretres o predlozima zakona iz tačaka 1. i 2. dnevnog reda.

Prvog dana rada, sednica je završena u 18 časova i 10 minuta.

**Drugi dan rada – 14. jul 2021. godine**

Sednica je počela u 10 časova i 20 minuta.

Sednici je predsedavao dr Vladimir Orlić, potpredsednik Narodne skupštine Republike Srbije.

Primenom elektronskog sistema za glasanje utvrđeno je da je u sali prisutno 95 narodnih poslanika i da postoje uslovi za rad Narodne skupštine.

Prema evidenciji Službe Narodne skupštine, sednici nisu prisustvovali, a nisu obavestili o sprečenosti, narodni poslanici: Zagorka Aleksić, Dušan Bajatović, Arđend Bajrami, Nadije Bećiri, Josip Broz, Jelisaveta Veljković, Danijela Veljović, Vladan Glišić, Mladen Grujić, Vladimir Đukanović, Milan Đurica, Ninoslav Erić, Krsto Janjušević, Dragomir Karić, Jovan Kolundžija, mr Đorđe Kosanić, Marijana Krajnović, Stefan Krkobabić, Sofija Maksimović, Dragan D. Marković, Dragan M. Marković, Jelena Mijatović, Milosav Milojević, Milutin Mrkonjić, Olivera Nedeljković, Slađana Nikolić, Đuro Perić, Mira Petrović, Tamara Pilipović, Milena Popović, Misala Pramenković, Justina Pupin Košćal, Dragana Radinović, Dijana Radović, Nikola Radosavljević, Katarina Rakić, Života Starčević, Dušica Stojković, Ivan Tasovac, Smilja Tišma, Sonja Todorović, prof. dr Jahja Fehratović, Srbislav Filipović, Dubravka Filipovski, Milan Jugović, Aco Petrović, Ljiljana Kuzmanović-Vujaković, Marina Mirković, Nikola Kožović, Predrag Milošević, Dunja Simonović Bratić i mr Dejan Radenković.

Predsedavajući je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju: Siniša Mali, ministar finansija, Irena Vujović, ministar zaštite životne sredine, Danijela Vazura, državni sekretar u Ministarstvu finansija, Jelena Tanasković, državni sekretar u Ministarstvu zaštite životne sredine, Snežana Karanović, pomoćnik ministra finansija, Ana Tripović, direktor Uprave za javni dug u Ministarstvu finansija i Tatjana Stanić, viši savetnik u Ministarstvu finansija.

Zatim je Narodna skupština nastavila rad i prešla na zajednički jedinstveni pretres o predlozima zakona iz tačaka od 3. do 7. dnevnog reda.

Predsedavajući dr Vladimir Orlić, potpredsednik Narodne skupštine je, saglasno članu 170, a shodno članu 157. stav 2. Poslovnika, **otvorio zajednički jedinstveni pretres o:**

**- Predlogu zakona o potvrđivanju Ugovora o zajmu Projekat daljinskog grejanja u Kragujevcu, između Republike Srbije i Evropske banke za obnovu i razvoj**,

**- Predlogu zakona o potvrđivanju Odluke Mešovitog komiteta između država EFTA i Republike Srbije Broj 1 iz 2021. godine o izmeni i dopuni Protokola B uz Sporazum o slobodnoj trgovini između država EFTA i Republike Srbije u vezi sa definicijom pojma "proizvodi sa poreklom" i metodama administrativne saradnje**,

**- Predlogu zakona o potvrđivanju Izmene Sporazuma o poljoprivrednim proizvodima između Republike Srbije i Islanda**,

**- Predlogu zakona o potvrđivanju Izmene Sporazuma o poljoprivrednim proizvodima između Republike Srbije i Švajcarske Konfederacije i**

**- Predlogu zakona o potvrđivanju izmena i dopuna 24, 25, 26, 27, 28, 29, 30, 31, 32, 33, 34 i 35 Carinske konvencije o međunarodnom prevozu robe na osnovu isprave za MDP (Karneta TIR) (Konvencija TIR, 1975)**.

Uvodno izlaganje o predlozima zakona podnela je **predstavnik predlagača Irena Vujović, ministar zaštite životne sredine**.

U zajedničkom jedinstvenom pretresu učestvovali su narodni poslanici: dr Aleksandra Tomić, izvestilac Odbora za finansije, republički budžet i kontrolu trošenja javnih sredstava, dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Vojislav Vujić, predstavnik Poslaničke grupe JEDINSTVENA SRBIJA (JS), Branimir Jovanović, predsednik Poslaničke grupe Socijaldemokratska partija Srbije, Snežana Paunović, zamenik predsednika Poslaničke grupe SOCIJALISTIČKA PARTIJA SRBIJE (SPS), Marijan Rističević, predstavnik Poslaničke grupe „Aleksandar Vučić – za našu decu“, Samir Tandir, Janko Langura, Jasmina Karanac, Slavenko Unković, Uglješa Marković, Milija Miletić, Jelena Obradović, Radovan Arežina, Viktor Jevtović, Vesna Nedović, Luka Kebara (nakon čijeg izlaganja je predsedavajući, saglasno članu 27. i članu 87. st 2. i 3. Poslovnika, produžio rad Narodne skupštine i posle 18,00 časova), Ljiljana Malušić, Uglješa Mrdić, Ana Beloica i Bratimir Vasiljević, posle čijeg izlaganja je predsedavajući odredio pauzu od jednog časa.

Posle pauze, sednica je nastavljena u 15 časova i 15 minuta.

U nastavku zajedničkog jedinstvenog pretresa učestvovali su narodni poslanici: dr Aleksandra Tomić, Aleksandar Mirković, Adam Šukalo, Miloš Banđur, Veroljub Arsić, prof. dr Vladimir Marinković, Zoran Tomić, Velibor Stanojlović, prof. dr Marko Atlagić i prof. dr Ljubiša Stojmirović, nakon čijeg izlaganja se za reč javila ministar Irena Vujović, a zatim je predsedavajuća Marija Jevđić, potpredsednik Narodne skupštine zaključila zajednički jedinstveni pretres o predlozima zakona iz tačaka od 3. do 7. dnevnog reda.

Zatim je Narodna skupština prešla na jedinstveni pretres o **8. tački dnevnog reda - PREDLOGU ODLUKE O IZMENAMA ODLUKE O IZBORU ČLANOVA I ZAMENIKA ČLANOVA ODBORA NARODNE SKUPŠTINE REPUBLIKE SRBIJE.**

Predsedavajuća Marija Jevđić, potpredsednik Narodne skupštine, saglasno članu 192. stav 3. Poslovnika, otvorila je jedinstveni pretres oPredlogu odluke.

Pošto se niko od narodnih poslanika nije javio za reč, predsedavajuća je zaključila jedinstveni pretres o Predlogu odluke, nakon čega je odredila pauzu do 18 časova i 10 minuta.

Posle pauze, sednica je nastavljena u 18 časova i 10 minuta.

Predsednik je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju: Irena Vujović, ministar zaštite životne sredine, Aleksandar Dujanović i Jelena Tanasković, državni sekretari u Ministarstvu zaštite životne sredine, Sara Pavkov, posebna savetnica u Kabinetu ministra zaštite životne sredine, Aleksandra Došlić, Jelena Dučić i Mirjana Vasiljević, načelnici Odeljenja u Ministarstvu zaštite životne sredine, Slavica Stojanović, rukovodilac Grupe u Ministarstvu zaštite životne sredine, Lidija Stevanović i Snežana Prokić, šefovi odseka u Ministarstvu zaštite životne sredine i Aleksej Stepanov, savetnik u Ministarstvu zaštite životne sredine.

Zatim je Narodna skupština prešla na pretres u pojedinostima o **1. tački dnevnog reda – PREDLOGU ZAKONA O IZMENAMA I DOPUNAMA ZAKONA O ZAŠTITI PRIRODE.**

Predsednik Narodne skupštine je, saglasno članu 157. stav 3. Poslovnika, otvorio pretres Predloga zakona u pojedinostima.

Sastavni deo Predloga zakona postali su amandmani narodnog poslanika Marka Parezanovića na čl. 10, 31, 33. i 36.

U pretresu o Amandmanu na član 10. koji je podneo narodni poslanik Marko Parezanović, učestvovali su narodni poslanici Veroljub Matić i dr Muamer Zukorlić.

U pretresu o Amandmanu na član 31. koji je podneo narodni poslanik Marko Parezanović, učestvovao je narodni poslanik Viktor Jevtović.

U pretresu o Amandmanu na član 33. koji je podneo narodni poslanik Marko Parezanović, učestvovao je narodni poslanik Dušan Marić.

U pretresu o Amandmanu na član 36. koji je podneo narodni poslanik Marko Parezanović, učestvovao je narodni poslanik Đorđe Todorović.

Zatim je predsednik zaključio pretres Predloga zakona u pojedinostima i obavestio da će Narodna skupština, u Danu za glasanje, odlučivati o Predlogu zakona.

Predsednik Narodne skupštine je, saglasno članu 87. stav 5. Poslovnika Narodne skupštine, odredio sredu, 14. jul 2021. godine, sa početkom u 18 časova i 55 minuta, kao Dan za glasanje o tačkama dnevnog reda sednice Osmog vanrednog zasedanja Narodne skupštine Republike Srbije u Dvanaestom sazivu.

Primenom elektronskog sistema za glasanje utvrđeno je da je u sali prisutan 171 narodni poslanik, odnosno da je prisutna većina od ukupnog broja narodnih poslanika i da postoje uslovi za odlučivanje

Zatim je Narodna skupština prešla na odlučivanje o tačkama dnevnog reda sednice.

**1. tačka dnevnog reda – PREDLOG ZAKONA O IZMENAMA I DOPUNAMA ZAKONA O ZAŠTITI PRIRODE**

Pošto je Narodna skupština obavila pretres Predloga zakona u načelu i u pojedinostima, a s obzirom na to da su svi podneti amandmani postali sastavni deo Predloga zakona, Narodna skupština je, saglasno članu 160. stav 3. Poslovnika, odlučivala samo o Predlogu zakona u celini.

Narodna skupština je, jednoglasno (od 173 prisutna narodna poslanika, 173 su glasala za), usvojila Predlog zakona o izmenama i dopunama Zakona o zaštiti prirode, u celini.

**2. tačka dnevnog reda – PREDLOG ZAKONA O IZMENAMA I DOPUNAMA ZAKONA O VODAMA**

Pošto je Narodna skupština obavila načelni pretres o Predlogu zakona, a s obzirom na to da na Predlog zakona nisu podneti amandmani Narodna skupština je, saglasno članu 160. stav 3. Poslovnika, odlučivala samo o Predlogu zakona u celini.

Narodna skupština je, većinom glasova (od 173 prisutna narodna poslanika, 171 je glasao za, a dva nisu glasala), usvojila Predlog zakona o izmenama i dopunama Zakona o vodama, u celini.

**3. tačka dnevnog reda – PREDLOG ZAKONA O POTVRĐIVANjU UGOVORA O ZAJMU PROJEKAT DALjINSKOG GREJANjA U KRAGUJEVCU, IZMEĐU REPUBLIKE SRBIJE I EVROPSKE BANKE ZA OBNOVU I RAZVOJ**

Narodna skupština je, većinom glasova svih narodnih poslanika (od 175 prisutnih narodnih poslanika, 175 je glasalo za), usvojila Predlog zakona o potvrđivanju Ugovora o zajmu Projekat daljinskog grejanja u Kragujevcu, između Republike Srbije i Evropske banke za obnovu i razvoj, u celini.

**4. tačka dnevnog reda – PREDLOG ZAKONA O POTVRĐIVANjU ODLUKE MEŠOVITOG KOMITETA IZMEĐU DRŽAVA EFTA I REPUBLIKE SRBIJE BROJ 1 IZ 2021. GODINE O IZMENI I DOPUNI PROTOKOLA B UZ SPORAZUM O SLOBODNOJ TRGOVINI IZMEĐU DRŽAVA EFTA I REPUBLIKE SRBIJE U VEZI SA DEFINICIJOM POJMA "PROIZVODI SA POREKLOM" I METODAMA ADMINISTRATIVNE SARADNjE**

Narodna skupština je, većinom glasova svih narodnih poslanika (od 176 prisutnih narodnih poslanika, 176 je glasalo za), usvojila Predlog zakona o potvrđivanju Odluke Mešovitog komiteta između država EFTA i Republike Srbije Broj 1 iz 2021. godine o izmeni i dopuni Protokola B uz Sporazum o slobodnoj trgovini između država EFTA i Republike Srbije u vezi sa definicijom pojma "proizvodi sa poreklom" i metodama administrativne saradnje, u celini.

**5. tačka dnevnog reda – PREDLOG ZAKONA O POTVRĐIVANjU IZMENE SPORAZUMA O POLjOPRIVREDNIM PROIZVODIMA IZMEĐU REPUBLIKE SRBIJE I ISLANDA**

Narodna skupština je, većinom glasova svih narodnih poslanika (od 176 prisutnih narodnih poslanika, 176 je glasalo za), usvojila Predlog zakona o potvrđivanju Izmene Sporazuma o poljoprivrednim proizvodima između Republike Srbije i Islanda, u celini.

**6. tačka dnevnog reda – PREDLOG ZAKONA O POTVRĐIVANjU IZMENE SPORAZUMA O POLjOPRIVREDNIM PROIZVODIMA IZMEĐU REPUBLIKE SRBIJE I ŠVAJCARSKE KONFEDERACIJE**

Narodna skupština je, većinom glasova svih narodnih poslanika (od 176 prisutnih narodnih poslanika, 176 je glasalo za), usvojila Predlog zakona o potvrđivanju Izmene Sporazuma o poljoprivrednim proizvodima između Republike Srbije i Švajcarske Konfederacije, u celini.

**7. tačka dnevnog reda – PREDLOG ZAKONA O POTVRĐIVANjU IZMENA I DOPUNA 24, 25, 26, 27, 28, 29, 30, 31, 32, 33, 34 I 35 CARINSKE KONVENCIJE O MEĐUNARODNOM PREVOZU ROBE NA OSNOVU ISPRAVE ZA MDP (KARNETA TIR) (KONVENCIJA TIR, 1975)**

Narodna skupština je, većinom glasova svih narodnih poslanika (od 176 prisutnih narodnih poslanika, 176 je glasalo za), usvojila Predlog zakona o potvrđivanju izmena i dopuna 24, 25, 26, 27, 28, 29, 30, 31, 32, 33, 34 i 35 Carinske konvencije o međunarodnom prevozu robe na osnovu isprave za MDP (Karneta TIR) (Konvencija TIR, 1975), u celini.

**8. tačka dnevnog reda – PREDLOG ODLUKE O IZMENAMA ODLUKE O IZBORU ČLANOVA I ZAMENIKA ČLANOVA ODBORA NARODNE SKUPŠTINE REPUBLIKE SRBIJE**

Narodna skupština je, većinom glasova svih narodnih poslanika (od 176 prisutnih narodnih poslanika, 176 je glasalo za), usvojila **Predlog odluke o izmenama Odluke o izboru članova i zamenika članova odbora Narodne skupštine Republike Srbije, koji je podnela** Poslanička grupa „Aleksandar Vučić – za našu decu“, u celini.

Pošto je Narodna skupština obavila razmatranje i odlučivanje o svim tačkama dnevnog reda sednice, predsednik Narodne skupštine je, saglasno članu 102. Poslovnika, zaključio sednicu Osmog vanrednog zasedanja Narodne skupštine Republike Srbije u Dvanaestom sazivu.

Sednica je zaključena u 19 časova i pet minuta.

GENERALNI SEKRETAR PREDSEDNIK

Veljko Odalović Ivica Dačić